Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2017. január 10-én megtartott**

**rendkívüli üléséről.**

**Határozat:**

1. Pályázat benyújtása külterületi helyi közutak fejlesztésére

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2017. január 10-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál tanácsnok, Galambos István tanácsnok, Dr. Fabók Tibor és Gergye Rezső képviselők képviselők (6 fő)

**Távolmaradását előre bejelentette:** Unger József képviselő (1 fő)

**Tanácskozási joggal jelen volt:**

Dr. Ódor Ildikó jegyző

K

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 6 igen szavazattal – ellenszavazat és tartózkodás nélkül – egyhangúlag egyetértett.

1. **napirendi pont:**

**Előterjesztés támogatási kérelem benyújtására „A vidéki térségek kisméretű infrastruktúrájának és alapvető szolgáltatásainak fejlesztésére – Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése” pályázati felhívásra**

**Tóth Balázs polgármester** szóbeli kiegészítésében kiemelte, hogy olyan vidékfejlesztési pályázatról van szó, ami 90 %-os támogatottságú, 10 % önerő kell hozzá. A pályázati felhívás két célterületet határoz meg. Ezek közül az elsőre kívánunk pályázatot benyújtani, a külterületi helyi közutak fejlesztésére. Egyeztetés alapján választottuk ki az utakat, melyek a következők:

* Vasvár, Vörösmarty M. u .folytatása (4035. és 4036. hrsz.),
* Papmalmi út (050. hrsz.),
* 794/2. hrsz-ú mezőgazdasági út,
* 025. hrsz-ú külterületi út első szakasza.

A pályázati támogatásból aszfaltos utat nem, csak komoly alappal rendelkező utat lehet készíteni.

Kérdés, hozzászólás nem lévén elfogadásra javasolta az előterjesztésben található, pályázat benyújtására irányuló határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**1/2017.(I.10.) számú képviselő-testületi határozat:**

1. Vasvár Város Önkormányzata képviselő-testülete „A vidéki térségek kisméretű infrastruktúrájának és alapvető szolgáltatásainak fejlesztésére” kiírt pályázati felhívásra, melynek címe: Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése (A felhívás kódszáma: VP6-7.2.1-7.4.1.2-16.) támogatási kérelmet nyújt be az 1. célterületre, „Külterületi helyi közutak fejlesztése Vasváron” megnevezéssel.
2. Vasvár Város Önkormányzata képviselő-testülete a **050.hrsz.-ú; 025. hrsz. első szakasza; 794/2.hrsz.-ú; 4035.hrsz.-ú; 4036.hrsz.-ú.** utakat kívánja fejleszteni.
3. Vasvár Város Önkormányzata képviselő-testülete a fejlesztés **összköltségét bruttó 84.000.000.-Ft-ban** határozza meg, melyhez **bruttó 8.400.000.-Ft. önerőt** biztosít.
4. Vasvár Város Önkormányzata képviselő-testülete felhatalmazza Tóth Balázs polgármestert a támogatási kérelem mellékleteként benyújtani szükséges önerő rendelkezésre állásáról szóló nyilatkozat aláírására **bruttó 8.400.000.-Ft.** összegben.

**Felelős:** Tóth Balázs polgármester

**Határidő:** Támogatási kérelem benyújtására 2017. február 6.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző